**Қазақстан Республикасының кейбір заңнамалық актілеріне мемлекеттік мүлік мәселелері бойынша**

**өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 1994 жылғы 27 желтоқсандағы Қазақстан Республикасының Азаматтық кодексіне:

1) 10-баптың 1-тармағындағы «шаруашылық жүргізу немесе мемлекеттік кәсіпорынды жедел басқару құқығына» деген сөздер «мемлекеттік кәсіпорынның шаруашылық жүргізу құқығына» деген сөздермен ауыстырылсын;

2) 193-1-бапта:

2-тармақтың бірінші бөлігінде «стратегиялық объектілер бар» деген сөздерден кейін «және өзге де объектілер Қазақстан Республикасының мемлекеттік мүлік туралы заңнамалық актісінде белгіленген объектілерді стратегиялық мүлікке жатқызу өлшемшарттарына сәйкес» деген сөздермен толықтырылсын;

3-тармақтың бірінші бөлігінде «Қазақстан Республикасы Үкіметінің» деген сөздерден кейін «немесе жергілікті атқарушы органның» деген сөздермен толықтырылсын.

2. 2015 жылғы 29 қазандағы Қазақстан Республикасының Кәсіпкерлік кодексіне:

1) 2-баптың 1-тармағындағы «шаруашылық жүргізу немесе мемлекеттік кәсіпорынды жедел басқару құқығына» деген сөздер «мемлекеттік кәсіпорының шаруашылық жүргізу құқығына» деген сөздермен ауыстырылсын;

2) 23-баптың 1-тармағындағы «мемлекеттік кәсіпорындар» деген сөздер «шаруашылық жүргізу құқығындағы мемлекеттік кәсіпорындар» деген сөздермен ауыстырылсын;

3) 26-баптың 2-тармағындағы «Мемлекеттік кәсіпорындар» деген сөздер «Шаруашылық жүргізу құқығындағы мемлекеттік кәсіпорындар» деген сөздермен ауыстырылсын;

4) 51-бапта:

1-тармақ мынадай редакцияда жазылсын:

«1. Мемлекет қоғам мен мемлекеттің қажеттіліктерінен айқындалатын әлеуметтік-экономикалық міндеттерді шешу мақсатында шаруашылық жүргізу құқығына негізделген мемлекеттік кәсіпорындар құрады.»;

3-тармақ алып тасталсын;

5) 58-баптың 2-тармағындағы «субъектілерін, сондай-ақ» деген сөздерден кейін «шаруашылық жүргізу құқығындағы» деген сөздермен толықтырылсын;

6) 90-6-бапта:

15) тармақшадағы «мемлекеттік кәсіпорындар» деген сөздер «шаруашылық жүргізу құқығындағы мемлекеттік кәсіпорындар» деген сөздермен ауыстырылсын;

20-1) тармақшадағы «мемлекеттік кәсіпорындардың» деген сөздер «шаруашылық жүргізу құқығындағы мемлекеттік кәсіпорындардың» деген сөздермен ауыстырылсын;

20-2) тармақшадағы «мемлекеттік кәсіпорындардың» деген сөздер «шаруашылық жүргізу құқығындағы мемлекеттік кәсіпорындардың» деген сөздермен ауыстырылсын;

27) тармақшадағы «Республикасының Үкіметіне» деген сөздерден кейін «шаруашылық жүргізу құқығындағы» деген сөздермен толықтырылсын;

7) 192-бапта:

1-тармақтың 4) тармақшасындағы «Мемлекеттік кәсіпорындар» деген сөздер «Шаруашылық жүргізу құқығындағы мемлекеттік кәсіпорындар» деген сөздермен ауыстырылсын;

1-1-тармақтағы «мемлекетке тиесілі» деген сөздерден кейін «шаруашылық жүргізу құқығындағы» деген сөздермен толықтырылсын;

2-тармақтың 1) тармақшасындағы «мемлекеттік кәсіпорындар» деген сөздер «шаруашылық жүргізу құқығындағы мемлекеттік кәсіпорындар» деген сөздермен ауыстырылсын;

4-тармақта:

бірінші абзацтағы «жүзеге асыратын» деген сөздерден кейін «шаруашылық жүргізу құқығындағы» деген сөздермен толықтырылсын;

үшінші абзацтағы «аумағында жүзеге асыратын» деген сөздерден кейін «шаруашылық жүргізу құқығындағы» деген сөздермен толықтырылсын;

4-1-тармақтағы «Мемлекеттік кәсіпорындардың» деген сөздер «Шаруашылық жүргізу құқығындағы мемлекеттік кәсіпорындардың» деген сөздермен ауыстырылсын;

6-тармақта:

бірінші абзацтағы «жүзеге асыратын» деген сөздерден кейін «шаруашылық жүргізу құқығындағы» деген сөздермен толықтырылсын;

үшінші абзацтағы «жүзеге асыратын» деген сөздерден кейін «шаруашылық жүргізу құқығындағы» деген сөздермен толықтырылсын;

төртінші абзацтағы «оның ішінде» деген сөздерден кейін «шаруашылық жүргізу құқығындағы» деген сөздермен толықтырылсын;

7-тармақтағы «жүзеге асыратын» деген сөздерден кейін «шаруашылық жүргізу құқығындағы» деген сөздермен толықтырылсын;

8-тармақтағы «жүзеге асыратын» деген сөздерден кейін «шаруашылық жүргізу құқығындағы» деген сөздермен толықтырылсын.

3. 2025 жылғы 15 наурыздағы Қазақстан Республикасының Бюджет кодексіне:

1) 56-бапта:

2-тармақта:

екінші абзацта:

«әлеуметтік салада қызметін жүзеге асыратын» деген сөздерден кейін «шаруашылық жүргізу құқығындағы» деген сөздермен толықтырылсын;

«таза кірістің бөлігін» деген сөздерден кейін «шаруашылық жүргізу құқығындағы» деген сөздермен толықтырылсын;

үшінші абзацтағы «Ұлттық Банкі құрған» деген сөздерден кейін «шаруашылық жүргізу құқығындағы» деген сөздермен толықтырылсын;

төртінші абзацта:

«қызметін жүзеге асыратын» деген сөздерден кейін «шаруашылық жүргізу құқығындағы» деген сөздермен толықтырылсын;

«әкімінің аппараты белгілейді» деген сөздерден кейін «және ол мемлекеттік кәсіпорынның таза табысы сомасының кемінде бес пайызын құрауға тиіс» деген сөздермен толықтырылсын;

3-тармақта:

1. тармақшадағы «республикалық меншіктегі» деген сөздерден кейін «шаруашылық жүргізу құқығындағы» деген сөздермен толықтырылсын;

3) тармақшадағы «коммуналдық меншіктегі» деген сөздерден кейін «шаруашылық жүргізу құқығындағы» деген сөздермен толықтырылсын.

4. «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Қазақстан Республикасының Заңына:

6-баптың 1-тармағының 3-2) тармақшасы алып тасталсын.

6. «Мемлекеттік мүлік туралы» 2011 жылғы 1 наурыздағы Қазақстан Республикасының Заңына:

1) 1-бапта:

13) тармақшадағы «және осы Заң» деген сөздер «немесе осы Заңда» деген сөздермен ауыстырылсын;

33-тармақша алып тасталсын;

2) мынадай мазмұндағы 6-1-баппен толықтырылсын:

«6-1-бап. Мемлекеттік мүлікті басқарудың негізгі бағыттары

Мемлекеттік мүлікті басқарудың негізгі бағыттары мыналар болып табылады:

мемлекеттік мүлікті толық есепке алуды қамтамасыз ету;

Мемлекеттік активтерді басқарудың бірыңғай жүйесінде көрсетілген өлшемшарттарға сәйкес келген жағдайда мемлекеттік мүлікке иелік ету;

бәсекелестік дамыған салаларда жекешелендіру, қайта ұйымдастыру және мемлекеттік мүлікті тарату арқылы экономикаға мемлекеттің қатысуын қысқарту;

мемлекет қатысатын заңды тұлғалардың қызметіне корпоративтік басқарудың заманауи қағидаттарын енгізу;

есеп берудің ашық және айқын жүйесін қалыптастыру.»;

3) 11-бапта:

4) тармақша «қайта ұйымдастыру» деген сөздерден кейін «, атауын өзгерту» деген сөздермен толықтырылсын;

мынадай мазмұндағы 15-4) тармақшамен толықтырылсын:

«15-4) Мемлекеттік активтерді басқарудың бірыңғай жүйесін бекітеді;»;

4) 13-бап мынадай мазмұндағы 4-12) тармақшамен толықтырылсын:

«4-12) меншік иесінің күту хатын қалыптастыру тәртібін әзірлейді және бекітеді;»;

5) 14-бапта:

мынадай мазмұндағы 6-1) тармақшамен толықтырылсын:

«6-1) республикалық мүлікті жедел басқару немесе шаруашылық жүргізу құқығында республикалық заңды тұлғаның балансына бекітіп береді;»;

25-1) тармақшада «тиісті саланың уәкілетті органымен келісу бойынша» деген сөздер алып тасталсын;

6) 15-бапта:

3-1) тармақша алып тасталсын;

6) тармақшада «республикалық мемлекеттік кәсіпорындардың даму жоспарларының орындалуын» деген сөздер алып тасталсын;

7**)** 17-бапта:

6) тармақша «қайта ұйымдастыру» деген сөзден кейін «, атауын өзгерту» деген сөздермен толықтырылсын;

мынадай мазмұндағы 27-2) және 27-3) тармақшалармен толықтырылсын:

«27-2) әкімшілік-аумақтық бірлікке тиесілі стратегиялық объектілерге үшінші тұлғалардың құқықтарымен ауыртпалық салуға не оларды иеліктен шығаруға рұқсат беру немесе рұқсат беруден бас тарту туралы шешімдер қабылдайды;»

«27-3) әкімшілік-аумақтық бірлік акционер (қатысушы) болып табылатын акционерлік қоғамдардың акцияларын және жауапкершілігі шектеулі серіктестіктердегі қатысу үлестерін, сондай-ақ коммуналдық меншіктегі стратегиялық объектілерді акционерлік қоғамның акцияларын не жауапкершілігі шектеулі серіктестіктің жарғылық капиталын төлеуге беру туралы шешім қабылдайды;»;

8) 18-бапта:

7) тармақша «қайта ұйымдастыру» деген сөздерден кейін «, атауын өзгерту» деген сөздермен толықтырылсын;

мынадай мазмұндағы 24-5) және 24-6) тармақшалармен толықтырылсын:

«24-5) әкімшілік-аумақтық бірлікке тиесілі стратегиялық объектілерге үшінші тұлғалардың құқықтарымен ауыртпалық салуға не оларды иеліктен шығаруға рұқсат беру немесе рұқсат беруден бас тарту туралы шешімдер қабылдайды;

24-6) әкімшілік-аумақтық бірлік акционер (қатысушы) болып табылатын акционерлік қоғамдардың акцияларын және жауапкершілігі шектеулі серіктестіктердегі қатысу үлестерін және коммуналдық меншіктегі стратегиялық объектілерді акционерлік қоғамның акцияларын не жауапкершілігі шектеулі серіктестіктің жарғылық капиталын төлеуге беру туралы шешім қабылдайды;»;

9) 74-бапта:

2-тармақ «жылжымалы және жылжымайтын» деген сөздерге дейін «Егер осы Заңда немесе Қазақстан Республикасының өзге де заңдарында өзгеше белгіленбесе,» деген сөздермен толықтырылсын;

3-тармақ мынадай редакцияда жазылсын:

«3. Мемлекеттік орта білім беру ұйымдарының дене шынықтыру-сауықтыру және спорт құрылысжайларын қоспағанда, республикалық мемлекеттік мекеменің балансында тұрған республикалық мүлiктi мүлiктiк жалдауға (жалға алуға) мемлекеттiк мүлiкті басқару жөнiндегi уәкiлеттi орган бередi.

Мемлекеттік орта білім беру ұйымдарының дене шынықтыру-сауықтыру және спорт құрылысжайларын қоспағанда, коммуналдық мемлекеттік мекеменің балансында тұрған коммуналдық мүлікті мүлiктiк жалдауға (жалға алуға) жергілікті атқарушы орган немесе жергілікті қоғамдастықтың жиналысымен келісу бойынша аудандық маңызы бар қала, ауыл, кент, ауылдық округ әкімінің аппараты береді.

Егер осы Заңда немесе Қазақстан Республикасының өзге де заңдарында өзгеше белгіленбесе, мемлекеттік кәсіпорындар өз баланстарында тұрған мемлекеттік мүлікті мүліктік жалдауға (жалға алуға) береді.

Егер осы Заңда немесе Қазақстан Республикасының өзге де заңдарында өзгеше белгіленбесе, мемлекеттік мүлікті мүліктік жалдауға (жалға алуға) беру мемлекеттік жоспарлау жөніндегі орталық уәкілетті орган айқындаған тәртіпте жүзеге асырылады.»;

мынадай мазмұндағы 3-1) тармақшамен толықтырылсын:

«3-1. Егер осы Заңда немесе Қазақстан Республикасының өзге де заңдарында өзгеше белгіленбесе, мемлекеттік кәсіпорынның балансында тұрған мемлекеттік мүлікті мүліктік жалдауға (жалға алуға) беруден түскен ақша олардың иелігінде қалады.»;

10) 76-бап мынадай мазмұндағы 2-1) тармақшамен толықтырылсын:

«2-1. Республикалық заңды тұлғаның балансында тұрған республикалық мүлік (Қазақстан Республикасы Ұлттық Банкін қоспағанда) мемлекеттік мүлікті басқару жөніндегі уәкілетті органның шешімі негізінде коммуналдық заңды тұлғаға өтеусіз пайдалану шарты бойынша беріледі.

Коммуналдық заңды тұлғаның балансында тұрған коммуналдық мүлік жергілікті атқарушы органның шешімі негізінде немесе аудандық маңызы бар қала, ауыл, кент, ауылдық округ әкімі аппаратының жергілікті қоғамдастықпен келісуі бойынша республикалық заңды тұлғаға өтеусіз пайдалану шарты бойынша беріледі.»;

11) 87-бап мынадай мазмұндағы 4- тармақпен толықтырылсын:

«4. Мемлекеттік заңды тұлғалардың физикалық немесе моральдық тозу, дүлей зілзалалар мен авариялар салдарынан жарамсыз болып қалған мемлекеттік мүліктің жекелеген түрлерінің бұзылуы мен жоғалуын ресімдеу нәтижесінде алынған материалдарды сатудан түскен ақша тиісті бюджетке есепке жатқызылуға тиіс.»;

12) 94-баптың 4-тармағында «, оның ішінде стратегиялық объектілердің» деген сөздер алып тасталсын;

13) 98-бап мынадай мазмұндағы 5-1-тармақпен толықтырылсын:

«5-1. Мемлекетке тиесілі табиғи монополиялар, мемлекеттік монополия, арнайы құқық субъектілерін тендерде сату қызмет бейінін және жұмыскерлердің штат санының кемінде үштен екісін сақтау, сондай-ақ көлемі мен мерзімін сатушы мемлекеттік меншік объектілерін жекешелендіру мәселесі бойынша комиссияның шешімі негізінде айқындайтын инвестицияларды тарту шартымен жүзеге асырылады.»;

14) 100-1-баптың 1-тармағы «Жекешелендіру объектілері,» деген сөздерден кейін «аукцион және тендер нысанындағы» деген сөздермен толықтырылсын;

15) 101-баптың 6-тармағының төртінші бөлігі алып тасталсын;

16) 114-баптың 1-тармағында:

«Қазақстан Респбликасы» деген сөздер «Мемлекет» деген сөзбен ауыстырылсын;

«Қазақстан Республикасының Үкіметі» деген сөздерден кейін «не жергілікті атқарушы орган» сөздермен толықтырылсын;

17) 124-бапта:

2-тармақтың 6) тармақшасында «басшысының өкілеттігі» деген сөздер «атқарушы органның басшысының өкілеттігі» деген сөздермен ауыстырылсын;

мынадай мазмұндағы 2-1-тармақпен толықтырылсын:

«2-1. Білім беру саласындағы мемлекеттік кәсіпорынның жарғысы мазмұнының ерекшеліктері «Білім туралы» Қазақстан Республикасының Заңына сәйкес айқындалады.»;

18) 133-бапта:

2-тармақта:

бірінші бөлікте «мемлекеттік кәсіпорындарды құрады» деген сөздер «шаруашылық жүргізу құқығындағы мемлекеттік кәсіпорындар құрады.» деген сөздермен ауыстырылсын;

3) тармақша«мемлекеттік монополияға» деген сөздерден кейін «, арнайы құқыққа» деген сөздермен толықтырылсын;

4) тармақша мынадай редакцияда жазылсын:

«тиісті тауар нарығында бәсекелестік болмаған не даму деңгейі төмен болған жағдайларда мемлекеттік кәсіпорындар құрады.

Шаруашылық жүргізу құқығындағы мемлекеттік кәсіпорындар құру монополияға қарсы органның келісуімен жүзеге асырылады.

Тауар нарығының шекараларын, қолданылу мерзімін, нарық субъектісінің (субъектілерінің) атауын қоса алғанда шаруашылық жүргізу құқығындағы мемлекеттік кәсіпорындар жүзеге асыратын қызмет түрлерінің тізбесін Қазақстан Республикасының Үкіметі бекітеді.»;

мынадай мазмұндағы 2-1-тармақпен толықтырылсын:

«2-1. Қоғам мен мемлекеттің қажеттіліктерімен анықталатын әлеуметтік мәселелерді шешу мақсатында мемлекет жедел басқару құқығына негізделген, өз қызметін мынадай салаларда жүзеге асыратын мемлекеттік кәсіпорындарды құрады:

1) мектепке дейінгі тәрбие және оқыту, қосымша білім беру, техникалық, кәсіптік және орта білімнен кейінгі білім беру;

2) егер олар Қазақстан Республикасы Президентінің жанындағы білім беру ұйымдары болса, жоғары оқу орнынан кейінгі білім беру;

3) еңбек қауіпсіздігі және еңбекті қорғау, жұмыспен қамту, мәдениет және спорт;

4) өмірде қиын жағдайға тап болған адамдарға (отбасыларға) арнаулы әлеуметтік қызметтер көрсету.»;

3-тармақта «осы Заңның 134-бабында белгіленген шектеулер ескеріле отырып,» деген сөздер алып тасталсын;

19) 134-бап алып тасталсын;

20) 137-бап мынадай редакцияда жазылсын:

«1. Қазақстан Республикасының заңнамасында тыйым салынған, мемлекеттік кәсіпорынның жарғысында көзделмеген қызметті жүзеге асырудан алған кірістер, сондай-ақ бюджеттен қаржыландыру есебінен құралған сатылатын тауарлардың (жұмыстардың, көрсетілетін қызметтердің) белгіленген бағаларын көтеру нәтижесінде алынған және мемлекеттік аудит пен қаржылық бақылау нәтижесінде анықталған кірістер бюджетке өтелуге жатады.»;

2. Тиісті саланың уәкілетті органы (жергілікті атқарушы органдар) мемлекеттік аудит және қаржылық бақылау органдарының ұйғарымын және (немесе) сот шешімін алған күннен бастап 30 күнтізбелік күн ішінде мемлекеттік кәсіпорынның осы баптың 2-тармағында көрсетілген кірістерін бюджетке жолдауға арналған шараларды қабылдайды.»;

21) 140-бапта:

мынадай мазмұндағы 1-2-тармақпен толықтырылсын:

«1-2. Тиісті саланың уәкілетті органы немесе жергілікті атқарушы орган не аудандық маңызы бар қала, ауыл, кент, ауылдық округ әкімінің аппараты мемлекеттік кәсіпорынға мемлекеттік жоспарлау жөніндегі уәкілетті орган айқындаған тәртіппен меншік иесінің күту хатын жібереді.»;

2-тармақта:

бірінші абзацта «мемлекеттік кәсіпорындарды қоспағанда» деген сөздерден кейін «шаруашылық жүргізу құқығындағы» деген сөздермен толықтырылсын;

екінші абзацта «республикалық мемлекеттік кәсіпорындардың» деген сөздерге дейін «шаруашылық жүргізу құқығындағы» деген сөздермен толықтырылсын;

үшінші абзацта «Ұлттық Банкі құрған» деген сөздерден кейін «шаруашылық жүргізу құқығындағы» деген сөздермен толықтырылсын;

төртінші абзацта «коммуналдық мемлекеттік кәсіпорындардың» деген сөздерге дейін «шаруашылық жүргізу құқығындағы» деген сөздермен толықтырылсын;

3-тармақта «мемлекеттік кәсіпорындардың» деген сөздерге дейін «шаруашылық жүргізу құқығындағы» деген сөздермен толықтырылсын;

4-тармақта:

бірінші абзацта «мемлекеттік кәсіпорындардың» деген сөздерге дейін «шаруашылық жүргізу құқығындағы» деген сөздермен толықтырылсын;

екінші абзацта «мемлекеттік кәсіпорындар» деген сөздерге дейін «шаруашылық жүргізу құқығындағы» деген сөздермен толықтырылсын;

үшінші абзацта «мемлекеттік кәсіпорын» деген сөздерге дейін «шаруашылық жүргізу құқығындағы» деген сөздермен толықтырылсын;

22) 145-бапта 2) және 3) тармақшалар алып тасталсын;

23) 149-бапта:

1-тармақта:

3) тармақшада «мен қосымша көздерден алынған қаражатты, оның ішінде шаруашылық жүргізу құқығындағы мемлекеттік кәсіпорынның иелігінде қалған таза кірістің бір бөлігін» деген сөздер алып тасталсын;

5) тармақша «шаруашылық жүргізу құқығындағы» деген сөздерге дейін «білім және ғылым саласында» деген сөздермен толықтырылсын;

9) тармақшада «әзірлейді» деген сөз «енгізеді» деген сөзбен ауыстырылсын;

24) 150-1-баптың 2-тармағының үшінші бөлігі мынадай редакцияда жазылсын:

«Мемлекеттік кәсіпорын басшысын тағайындаудың, кандидатурасын келісудің және аттестаттаудан өткізудің осы Заңның 139-бабының 3-тармағында белгіленген тәртібі бақылау кеңесімен денсаулық сақтау саласындағы шаруашылық жүргізу құқығындағы мемлекеттік кәсіпорынға қатысты қолданылмайды.»;

25) 175-бапта:

3-тармақта:

«мемлекетке» деген сөз «Қазақстан Республикасына» деген сөздермен ауыстырылсын;

«жол беріледі» деген сөздер «жүзеге асырылады» деген сөздермен ауыстырылсын;

мынадай мазмұндағы 3-1-тармақпен толықтырылсын:

«3-1. Стратегиялық объектілер болып табылатын, әкімшілік-аумақтық бірлікке тиесілі акционерлік қоғамдардың акцияларына (жауапкершілігі шектеулі серіктестіктердің жарғылық капиталындағы қатысу үлестеріне) иелік ету жергілікті атқарушы органның шешімі бойынша жүзеге асырылады.»;

26) 177-баптың 2-тармағының екінші бөлігінің 7) тармақшасы алып тасталсын;

27) 179-бапта:

2-тармақ мынадай редакцияда жазылсын:

«2. Мемлекет жалғыз акционері болып табылатын ұлттық компанияны тарату, қайта ұйымдастыру және атауын өзгерту туралы шешімдерді Қазақстан Республикасының Үкіметі қабылдайды.»;

5-тармақ алып тасталсын;

28) 182-баптың 1-тармағы алып тасталсын;

6-тармақта «Ұлттық әл-ауқат қорын» деген сөздер «ұлттық басқарушы холдингтерді» деген сөздермен ауыстырылсын;

29) 184-бап мынадай мазмұндағы 1-1-тармағымен толықтырылсын:

«1-1. Тиісті саланың уәкілетті органы ұлттық басқарушы холдингтерге (ұлттық әл-ауқат қорын есепке алмағанда), ұлттық холдингтерге және ұлттық компанияларға мемлекеттік жоспарлау жөніндегі уәкілетті орган айқындаған тәртіппен меншік иесінің күту хатын жібереді.»;

30) 185-бап мынадай мазмұндағы 2-1-тармағымен толықтырылсын:

«2-1. Тиісті саланың уәкілетті органы ұлттық басқарушы холдингтерді, ұлттық холдингтерді және ұлттық компанияларды есепке алмағанда, мемлекет бақылайтын жауапкершілігі шектеулі серіктестіктерге және акционерлік қоғамдарға мемлекеттік жоспарлау жөніндегі уәкілетті орган айқындаған тәртіппен меншік иесінің күту хатын жібереді.»;

31) мынадай мазмұндағы 12-1-тараумен толықтырылсын:

«12-1-тарау. Әлеуметтік-кәсіпкерлік корпорацияларға құқықтарды жүзеге асыру

186-1-бап. Әлеуметтік-кәсіпкерлік корпорациялар

1. Әлеуметтік-кәсіпкерлік корпорация облыстардың, республикалық маңызы бар қалалардың және астананың даму жоспарларында көзделген мақсаттарға қол жеткізуге бағытталған инвестициялық жобаларды сүйемелдеу және іске асыруға қатысу арқылы өңір экономикасының дамуына жәрдемдесу мақсатында құрылады.

2. Облыстардың, республикалық маңызы бар қалалардың, астананың жергілікті атқарушы органдары бірден аспайтын әлеуметтік-кәсіпкерлік корпорация құра алады.

3. Облыстардың, республикалық маңызы бар қалалардың, астананың жергілікті атқарушы органдары құрған әлеуметтік-кәсіпкерлік корпорацияларды тарату, қайта ұйымдастыру және атауларын өзгерту туралы шешімдерді облыстардың, республикалық маңызы бар қалалардың, астананың жергілікті атқарушы органдары қабылдайды.»;

186-2-бап. Әлеуметтік-кәсіпкерлік корпорацияның қызметі

«1. Әлеуметтік-кәсіпкерлік корпорацияның қызметі мынадай қағидаттарға негізделеді:

1) қызметтің ашықтығы мен есептілігі;

2) көрсетілетін қызметтердің қолжетімділігі, сапасы және жеделдігі;

3) жеке кәсіпкерлік субъектілерімен бәсекелестікке жол бермеу;

4) мемлекет пен бизнестің тең құқылы әріптестігі.

2. Әлеуметтік-кәсіпкерлік корпорацияның қызметіне мыналар кіреді:

1) өңірге инвестициялар тарту үшін жағдайларды қамтамасыз ету және инвестициялық қызметтің барлық кезеңдерінде инвесторларды сүйемелдеу;

2) өңір экономикасының орнықты дамуына ықпал ететін инвестициялық жобаларды әзірлеу және іске асыру;

3) инвесторлар үшін «бір терезе» қағидатын іске асыруды қамтамасыз ету мақсатында инвестициялар тарту саласындағы ұлттық холдингтермен, ұлттық компаниялармен және ұлттық даму институттарымен өзара іс-қимыл жасау;

4) Әлеуметтік-кәсіпкерлік корпорация қызметіне байланысты берілген мемлекеттік активтерді басқару;

5) өндірістік инфрақұрылымды құру (кеңейту) және оның қолжетімділігін арттыру;

6) өңірдің экспорттық әлеуетін дамытуға жәрдемдесу;

7) ауылдық елді мекендердің әлеуметтік-экономикалық дамуының, оның ішінде ауылдың өндірістік және инженерлік инфрақұрылымын дамытуға бағытталған бағдарламалық құжаттарының іске асырылуына қатысу.

3. Өңірлердің әлеуметтік-экономикалық даму ерекшеліктерін ескере отырып, әлеуметтік-кәсіпкерлік корпорацияның қызметі осы нарықта бәсекелестік болмауы немесе әлеуметтік-кәсіпкерлік корпорацияның қатысуы өңірге инвестициялар тартуға ықпал етуі шартымен жергілікті атқарушы органдардың ұсынуы бойынша өзге де қызмет түрлерімен толықтырылуы мүмкін.

Әлеуметтік-кәсіпкерлік корпорациялар жүзеге асыратын қызмет түрлері Қазақстан Республикасы Кәсіпкерлік кодексінің 192-бабы 1-тармақшасына сәйкес Қазақстан Республикасының Үкіметі бекітетін тізбеде айқындалады.

4. Әлеуметтік-кәсіпкерлік корпорациялар әлеуметтік жобалар бойынша қызметтің бөлек есепке алуын жүргізуге міндетті.

5. Әлеуметтік-кәсіпкерлік корпорациялар ақпараты электрондық-цифрлық нысанда ұсынылған және электрондық цифрлық қолтаңба арқылы куәландырылған электрондық құжаттарды деректерді жасау, өңдеу, сақтау, беру, ұсыну және растау процесінде ақпараттық-коммуникациялық технологиялар қолданылатын кез келген қызмет салаларында пайдалануға міндетті.»;

186-3-бап. Әлеуметтік кәсіпкерлік корпорация қатысатын жобалар

«1. Өңірде іске асыруға жататын жобалардың тізбесі инвестициялар жөніндегі уәкілетті органмен келісу бойынша қалыптастырылады.

2. Жобалар тізбесін бекітуді облыстардың, республикалық маңызы бар қалалардың және астананың даму жоспарларында көзделген мақсаттар мен әлеуметтік-кәсіпкерлік корпорацияның қаржылық мүмкіндіктері ескеріле отырып, жергілікті атқарушы орган жүзеге асырады.»;

186-4-бап. Әлеуметтік-кәсіпкерлік корпорацияның мүлкі

1. Әлеуметтік-кәсіпкерлік корпорацияның мүлкі құны бухгалтерлік баланста көрсетілетін және әлеуметтік-кәсіпкерлік корпорацияның жарғылық мақсаттары мен жобаларын іске асыру үшін пайдаланылатын активтер түрінде қалыптастырылады.

2. Әлеуметтік-кәсіпкерлік корпорацияның мүлкі:

1) жергілікті атқарушы органның шешімі бойынша берілетін мемлекеттік мүлік;

2) Қазақстан Республикасының заңнамасында белгіленген жағдайларда тауарларды, жұмыстарды, көрсетілетін қызметтерді өткізуден түсетін түсімдер (кірістер);

3) акциялар, облигациялар және салымдар (депозиттер) бойынша алынатын дивидендтер (кірістер, сыйақылар (мүдделер);

4) Қазақстан Республикасының заңдарында тыйым салынбаған басқа да түсімдер есебінен қалыптастырылады.

3. Әлеуметтік-кәсіпкерлік корпорациялар жартыжылдық негізде, есепті айдан кейінгі айдың оныншы күнінен кешіктірмей жергілікті атқарушы органға мүліктің қызметі, құрамы, оны қалыптастыру көздері және жұмсау бағыттары туралы, оның ішінде іске асырылатын жобалар бойынша ақпарат ұсынады.

Бұл ақпарат мемлекеттік мүліктің веб-порталында орналастырылады.»;

186-5-бап. Әлеуметтік-кәсіпкерлік корпорациялардың қызметін басқару

1. Әлеуметтік-кәсіпкерлік корпорация облыстардың, республикалық маңызы бар қалалардың және астананың даму жоспарларында көзделген мақсаттарға сәйкес 5 жылға арналған даму жоспарын әзірлейді.

Даму жоспары атқарушы органның төрағасы мен мүшелері үшін, оның ішінде инвестициялар тарту жөніндегі қызметтің нәтижелілігін қамтамасыз ету жөніндегі қызметтің негізгі көрсеткіштерін, оның ішінде тартылған инвестициялардың көлемін, іске қосылған жобалардың санын, инвестициялық жобаларды сүйемелдеуді, индустриялық және арнайы экономикалық аймақтарды жүктеу деңгейін және басқаларын қамтиды.

Атқарушы органның төрағасы мен мүшелері үшін қызметтің негізгі көрсеткіштерінің үлес салмағы меншік иесінің күту-хатында айқындалады.

2. Әлеуметтік-кәсіпкерлік корпорацияның даму жоспарының жобасы Қазақстан Республикасының стратегиялық және бағдарламалық құжаттарында баяндалған мақсаттар мен міндеттерге сәйкестігіне мемлекеттік жоспарлау жөніндегі уәкілетті органмен, сондай-ақ инвестициялық жобалардың инвестициялық саясаттың басым бағыттарына сәйкестігіне инвестициялар жөніндегі уәкілетті органмен келісіледі.

3. Басқару мынадай қағидаттар негізінде жүзеге асырылады:

1) әлеуметтік-кәсіпкерлік корпорация активтерінің нарықтық құнын ұлғайту;

2) корпоративтік басқару жүйесінің тиімділігі;

3) дивидендтік саясаттың тиімділігі;

4) ақпаратты ашу және ашықтық.

4. Әлеуметтік-кәсіпкерлік корпорацияның директорлар кеңесінің құрамына акционерлер Қазақстан Республикасының Ұлттық кәсіпкерлер палатасы ұсынған адамдар қатарынан бір тәуелсіз директорды, сондай-ақ ұлттық инвестициялық холдинг пен инвестиция тарту саласындағы ұлттық компания ұсынған инвестициялық жобаларды іске асыру тәжірибесі бар адамдар қатарынан бір тәуелсіз директорды таңдайды.

5. Директорлар кеңесінің жанынан қалыптастыру және жұмыс істеу тәртібі, олардың өкілеттіктері, сандық құрамы әлеуметтік-кәсіпкерлік корпорацияның ішкі құжаттарымен белгіленетін тұрақты әрекет ететін инвестициялық комитет құрылады.

Инвестициялық комитет тартылған инвестициялар көлемін, іске қосылған жобалар санын, инвестициялық жобаларды сүйемелдеу жылдамдығын, индустриялық және арнайы экономикалық аймақтардың жүктеме деңгейін қоса алғанда, әлеуметтік-кәсіпкерлік корпорация қызметінің экономикалық тиімділігін бағалау мақсатында жыл сайын әлеуметтік-кәсіпкерлік корпорация қызметінің өңірдің дамуына әсерін кешенді талдауды (бұдан әрі – талдау) жүргізеді.

6. Талдау нәтижелері кейіннен акционерге және мемлекеттік мүлік жөніндегі уәкілетті органға Мемлекеттік активтерді және квазимемлекеттік секторды басқару жөніндегі ұлттық баяндамаға енгізу үшін есепті жылдан кейінгі жылдың 1 шілдесінен кешіктірілмейтін мерзімде жіберіле отырып, директорлар кеңесінің отырысына шығарылады.»;

32) 6-бөлімнің тақырыбындағы «ЖЕКЕ ТҰЛҒАЛАРҒА» деген сөздер «МЕМЛЕКЕТКЕ, ЖЕКЕ ТҰЛҒАЛАРҒА» деген сөздермен толықтырылсын;

33) 13-тараудың тақырыбындағы «ЖЕКЕ ТҰЛҒАЛАРҒА» деген сөздер «МЕМЛЕКЕТКЕ, ЖЕКЕ ТҰЛҒАЛАРҒА» деген сөздермен толықтырылсын;

34) мынадай мазмұндағы 186-6-баппен толықтырылсын:

«186-6 бап. Объектілерді стратегиялық объектілер тізбесіне енгізу өлшемшарттары және иеліктен шығаруға жатпайтын стратегиялық объектілер

1. 186-6-бап. Объектілерді стратегиялық объектілерге жатқызу өлшемшарттары

1. Стратегиялық объектілердің тізбелеріне енгізілуге жататын объектілер стратегиялық маңызы бар экономика салаларына жатуға және төмендегі өлшемшарттардың біріне сәйкес келуге тиіс:

1) ұлттық маңызы бар сыни инфрақұрылым объектісі болып табылады, оның жұмыс істеуінің бұзылуы ұлттық қауіпсіздікке, қорғаныс қабілетіне, халықтың өмірі мен денсаулығына, экономиканың орнықтылығына немесе мемлекеттің аумақтық тұтастығына тікелей қатер төндіреді;

2) негізгі салалар мен өңірлердің үздіксіз жұмыс істеуін қамтамасыз ететін экономиканың жүйеқұраушы объектісі болып табылады, олардың қызметінің жойылуы немесе шектелуі өңіраралық немесе ұлттық деңгейде елеулі әлеуметтік-экономикалық салдарға әкеп соғады;

3) біріктірілген энергетикалық жүйенің тұтастығын, оның ішінде аталған жүйені диспетчерлік (технологиялық) басқаруды қамтамасыз ететін, магистральдық және мемлекетаралық электр желілерін, атом электр станцияларын, гидроаккумуляциялық электр станцияларын және гидроэлектр станцияларын (шағын гидроэлектр станцияларын қоспағанда) пайдаланатын отын-энергетика кешенінің заңды тұлғалары;

4) телекоммуникациялар және пошта байланысы қызметтерін көрсету, теміржол, автомобиль, авиация және теңіз көлігі, магистральдық газ және мұнай құбырлары, магистральдық құбыржол көлігі, жерасты мұнай және газ қоймалары салаларында жалпы мемлекеттік маңызы бар инфрақұрылымның жұмыс істеуін қамтамасыз ететін заңды тұлғалар;

5) магистральдық құбыржолдар арқылы химиялық өнімдерді тасымалдауды және осындай құбыржолдарға қызмет көрсетуді; мұнай-газға бай жер қойнауын геологиялық зерделеуді және игеруді; жалпы мемлекеттік маңызы бар пайдалы қазбаларды өндіру мен қайта өңдеуді жүзеге асыратын; топографиялық-геодезиялық және картографиялық қызметті атқаратын заңды тұлғалар;

6) телекоммуникациялар саласындағы қызметті, радиожиілік ресурсынан пайдалануды және пошта байланысы көрсетілетін қызметтерін жүзеге асыратын, мемлекеттік радио және телекомпаниялар болып табылатын заңды тұлғалар;

7) жалпы пайдаланымдағы теміржол көлігі, автомобиль, теңіз және өзен көлігі; авиациялық және зымыран-ғарыш өнеркәсібі; азаматтық қорғаныс санаттарына жатқызылған заңды тұлғалар.

2. Заңды тұлға, егер аталған қызмет оның негізгі қызмет түрі болып табылса, жоғарыда көрсетілген өлшемшарттарға сәйкес келеді деп есептеледі.

3. Стратегиялық объектілерді тізбелерге енгізу және олардан шығару тиісті саланы (аяны) мемлекеттік басқару жөніндегі уәкілетті органның салалық қорытындысы негізінде жүзеге асырылады.

4. Стратегиялық объектілер мынадай: 1) республикалық маңызы бар; 2) өңірлік маңызы бар түрлерге бөлінеді:

5. Өңірлік маңызы бар стратегиялық объектілердің тізбесін ұлттық қауіпсіздік органдарымен келісілген, тиісті саланың уәкілетті органының салалық қорытындысы негізінде мемлекеттік жоспарлау жөніндегі уәкілетті орган бекітеді.

6. Объектілерді стратегиялық объектілерге жатқызуды айқындау тәртібін осы баптың 1-тармағында көзделген өлшемшарттар негізінде тиісті қызмет салаларының уәкілетті мемлекеттік органдары бекітеді.»;

35) 187-бапта:

«Жеке тұлғаларға» деген сөздер «Жеке тұлғаларға, мемлекетке» деген сөздермен толықтырылсын;

1-тармақ мынадай редакцияда жазылсын:

«Жеке тұлғаларға, мемлекетке және мемлекеттік емес заңды тұлғаларға тиесілі стратегиялық объектілерге үшінші тұлғалардың құқықтарымен ауыртпалық салу не оларды иеліктен шығару осы бапта, осы Заңның 188-бабында және Қазақстан Республикасының заңдарында айқындалатын тәртіппен Қазақстан Республикасы Үкіметінің рұқсат беру туралы шешімінің негізінде мүмкін болады.

Ұлттық холдингтердің және (немесе) ұлттық компаниялардың не олардың үлестес тұлғаларының, сондай-ақ мемлекет қатысатын өзге де заңды тұлғалардың жарғылық капиталына берілген және (немесе) меншігінде тұрған, иеліктен шығаруға жатпайтын стратегиялық объектілердің тізбесін Қазақстан Республикасының Үкіметі бекітеді.»;

2-тармақта «Қазақстан Республикасының Үкіметі» деген сөздер «Қазақстан Республикасының Үкіметі не жергілікті атқарушы орган» деген сөздермен толықтырылсын;

5-тармақта «Қазақстан Республикасы Үкіметінің» деген сөздер «Қазақстан Республикасы Үкіметінің не жергілікті атқарушы органның» деген сөздермен толықтырылсын;

6-тармақта:

«Қазақстан Республикасы Үкіметінің» деген сөздер «Қазақстан Республикасы Үкіметінің не жергілікті атқарушы органның» деген сөздермен толықтырылсын;

екінші абзацта «Қазақстан Республикасы Үкіметінің» деген сөздер «Қазақстан Республикасы Үкіметінің не жергілікті атқарушы органның» деген сөздермен толықтырылсын;

7-тармақта:

«Қазақстан Республикасы Үкіметінің» деген сөздер «Қазақстан Республикасы Үкіметінің не жергілікті атқарушы органның» деген сөздермен толықтырылсын;

екінші абзацта «Қазақстан Республикасы Үкіметінің» деген сөздер «Қазақстан Республикасы Үкіметінің не жергілікті атқарушы органның» деген сөздермен толықтырылсын;

36) 188-бапта:

тақырыбындағы «Жеке тұлғаларға» деген сөздер «Мемлекетке, жеке тұлғаларға» деген сөздермен толықтырылсын;

4-тармақта «Қазақстан Республикасы Үкіметінің» деген сөздер «Қазақстан Республикасы Үкіметінің не жергілікті атқарушы органның» деген сөздермен толықтырылсын;

5-тармақта:

«Қазақстан Республикасының Үкіметі» деген сөздер «Қазақстан Республикасының Үкіметі не жергілікті атқарушы орган» деген сөздермен толықтырылсын;

«қаулы түрінде» деген сөздер «қаулы не шешім түрінде» деген сөдермен толықтырылсын;

6-тармақта «Қазақстан Республикасының Үкіметі» деген сөздер «Қазақстан Республикасының Үкіметі не жергілікті атқарушы орган» деген сөздермен толықтырылсын;

мынадай мазмұндағы 7-1-тармақпен толықтырылсын:

«7-1. Стратегиялық объектілерді мониторингілеу ауыртпалық салу не иеліктен шығару туралы мәміле жасалған сәттен бастап бес жыл бойы жыл сайын жүзеге асырылады және оларға ауыртпалық салу не иеліктен шығару кезінде жасалған мәмілелер талаптарының сақталуын бақылауды, оның ішінде:

1) мониторинг объектілерінің жай-күйі мен басқарылу тиімділігін байқауды;

2) мәміленің мәлімделген талаптарының сақталуын;

3) түпкілікті бенефициарлық иеленушілер құрылымының өзгермейтіндігін.»;

37) 197-баптың 3-1 тармағы мынадай редакцияда жазылсын:

«3-1. Мемлекеттік мүлік жөніндегі уәкілетті орган мемлекеттік органдар мен жергілікті атқарушы органдардың мемлекеттік мүлікке құқықтарын іске асыру жөніндегі өзара іс-қимылын ұйымдастырады.

Мемлекеттік мүлік жөніндегі уәкілетті орган Мемлекеттік мүлік жөніндегі уәкілетті орган айқындайтын тәртіппен ақпаратты ресми көздермен салыстыру арқылы деректерді салыстыру арқылы мемлекеттік мүлік тізіліміне енгізілген деректердің уақтылығын, толықтығын және дұрыстығын автоматтандырылған түрде талдайды.»;

38) 199-баптың 2-тармағы мынадай редакцияда жазылсын:

«2. Есепке алу объектілері үшін мемлекеттік мүліктің тізілімінде көрсетілетін қосымша мәліметтердің құрамына ұлттық басқарушы холдингтердің, ұлттық холдингтердің және ұлттық компаниялардың даму жоспарлары, мемлекеттік кәсіпорындардың, мемлекет бақылайтын акционерлік қоғамдар мен жауапкершілігі шектеулі серіктестіктердің, оның ішінде мемлекет акционері болып табылатын ұлттық басқарушы холдингтердің, ұлттық холдингтердің, ұлттық компаниялардың іс-шаралар жоспарлары, даму жоспарлары және олардың орындалуы туралы есептер, сондай-ақ дербес білім беру ұйымдарының инвестициялық шығындарын қаржыландыруға бағытталған бюджеттік инвестицияларды іске асыру есебінен алынған, мемлекет дербес білім беру ұйымдарының меншігіне берген дербес білім беру ұйымдарының мүлкі, артық, пайдаланылмайтын не мақсатына сай пайдаланылмайтын мемлекеттік мүлік, мемлекеттік кәсіпорындар, мемлекет қатысатын акционерлік қоғамдар, серіктестіктер тобына кіретін барлық ұйымды, оның ішінде Қазақстан Республикасының бейрезиденті болып табылатын ұйымдарды көрсете отырып, оның корпоративтік құрылымы, мемлекет қатысатын табиғи монополиялар және арнайы құқық субъектілері туралы қосымша мәліметтер, мемлекеттік мүліктің өтінімдік тізбесі кіреді.»;

39) 200-бапта:

5-тармақ мынадай редакцияда жазылсын:

«5. Мемлекеттік мүліктің тізіліміне мемлекеттік заңды тұлғалардың және мемлекет қатысатын заңды тұлғалардың, сондай-ақ мемлекеттік кәсіпорындар, мемлекет қатысатын акционерлік қоғамдар, серіктестіктер тобына кіретін ұйымдардың, Қазақстан Республикасының бейрезиденті болып табылатын ұйымдардың, сондай-ақ мемлекет қатысатын табиғи монополиялар және арнайы құқық субъектілерінің атаулы тізбесі кіреді. Мемлекеттік заңды тұлғаларды және  мемлекет қатысатын заңды тұлғаларды, сондай-ақ мемлекет қатысатын табиғи монополиялар және арнайы құқық субъектілерін құру, қайта ұйымдастыру, тарату, қайта тіркеу, атауын өзгерту мемлекеттік мүлік тізілімін жүргізу қағидаларында белгіленген тәртіппен мемлекеттік мүлік тізілімінде есепке алуға жатады.»;

6-тармақта «мемлекеттік мүліктің,» деген сөздерден кейін «, оның ішінде физикалық немесе моральдық тозу салдарынан, дүлей зілзала мен авариялар нәтижесінде жарамсыз болып қалған мүліктің» деген сөздермен толықтырылсын;

40) 202-бапта:

3-тармақта:

«мақсатқа сай» деген сөздерден кейін «және тиімді» деген сөздермен толықтырылсын;

«айқындалатын тәртіппен» деген сөздерден кейін «тексеру және профилактикалық бақылау нысанында» деген сөздермен толықтырылсын;

4-тармақ алып тасталсын;

41) 210-бапта:

1-тармақта:

5) тармақшада «республикалық» деген сөз «мемлекеттік» деген сөзбен ауыстырылсын;

11) тармақша алып тасталсын;

2-тармақта «осы мүлік дереу жойылуға немесе өткізілуге жататын жағдайларды қоспағанда» деген сөздер және «Мұндай жағдайларда осы мүлік туралы мәліметтер есепке алынуға жатады, бірақ мемлекеттік мүліктің тізіліміне ұсынылмайды.» деген сөздер алып тасталсын;

42) 211-бапта:

1-тармақтың 5) тармақшасындағы «кедендік режимінде ресімделген» деген сөздер «кедендік рәсімімен орналастырылған» деген сөздермен ауыстырылсын;

2-тармақтың 5) тармақшасындағы «кедендік режимінде ресімделген» деген сөздер «кедендік рәсіммен орналастырылған» деген сөздермен ауыстырылсын;

2-1-тармақта «пайдалануды жүзеге асыратын,» деген сөздерден кейін «осы Заңның 211-бабы 1-тармағының 1), 2), 5) тармақшаларында және 2-тармағының 5), 7), 8) тармақшаларында көрсетілген» деген сөздермен толықтырылсын;

43) 217-бап мынадай редакцияда жазылсын:

«Сапасы мен қауiпсiздiгiне нормативтiк құжаттарда қойылатын талаптарға сәйкес келмейтін азық-түлiк шикiзаты, тағамдық өнiмдер, Қазақстан Республикасы заңнамасының талаптарына және санитариялық-эпидемиологиялық қағидалар мен нормаларға және гигиеналық нормативтерге сәйкес келмейтiн, сәйкестендіру құралдарынсыз өткізілетін темекi бұйымдары және шығарылған елi белгісіз құрамында темекi бар басқа да бұйымдар, сондай-ақ тасымалдауға, сақтауға, өткізуге, санитариялық-эпидемиологиялық сараптама мен сертификаттауды жүргiзуге байланысты шығындары өздерінің бағалау құнынан асып түсетiн тауарлардың шамалы партиялары және өзге де мүлiк Қазақстан Республикасының заңнамасына сәйкес мемлекеттік мүлікті басқару жөніндегі уәкілетті органның немесе жергілікті атқарушы органдардың шешімімен жойылады.».

6. 2012 жылғы 6 қаңтардағы «Қазақстан Республикасының ұлттық қауіпсіздігі туралы» Қазақстан Республикасының Заңына:

13-баптың 4-тармақшасы мынадай редакцияда жазылсын:

«4) мыналардың:

ұлттық холдингтердiң және (немесе) ұлттық компаниялардың не олардың үлестес тұлғаларының, сондай-ақ мемлекет қатысатын өзге де заңды тұлғалардың жарғылық капиталына берiлген және (немесе) олардың меншiгiндегі стратегиялық объектiлердiң;

ұлттық холдингтердiң және (немесе) ұлттық компаниялардың не олардың үлестес тұлғаларының, сондай-ақ мемлекет қатысатын өзге де заңды тұлғалардың жарғылық капиталына берiлген және (немесе) олардың меншiгiндегі иеліктен шығаруға жатпайтын стратегиялық объектiлердiң;

мемлекетпен үлестес емес заңды тұлғалардың, сондай-ақ жеке тұлғалардың меншiгiндегі стратегиялық объектiлердiң тiзбелерiн қалыптастырады;»;

7. 2012 жылғы 1 ақпандағы «Ұлттық әл-ауқат қоры туралы» Қазақстан Республикасының Заңына:

1) 13-бапта:

3-тармақта:

«Қордың интернет-ресурсына» деген сөздерден кейін «және мемлекеттік мүлік тізілімінің веб-порталына» деген сөздермен толықтырылсын;

екінші абзацта «Қордың интернет-ресурсына» деген сөздерден кейін «мемлекеттік мүлік тізілімінің веб-порталына» деген сөздермен толықтырылсын;

2-бап.

1. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

4. Осы Заң күшіне енген күннен бастап бір жыл ішінде жергілікті атқарушы органдар мыналарды:

әлеуметтік-кәсіпкерлік корпорациялардың барлық активтері мен қарамағындағы еншілес компанияларды әлеуметтік-кәсіпкерлік корпорациялардың даму жоспарының мақсаттарына сәйкестігі тұрғысынан толық түгендеу жүргізуін, екі жыл ішінде бейінді емес және (немесе) тиімсіз активтер мен объектілерден шығуды қоса алғанда, кейіннен активтерді қайта құрылымдауын;

«Мемлекеттік мүлік туралы» Заңның 186-5-бабында белгіленген талаптарға сәйкес көрсеткіштерін қайта қарау мақсатында әлеуметтік-кәсіпкерлік корпорациялардың даму жоспарларының қайта бекітілуін;

Қазақстан Республикасы Кәсіпкерлік кодексінің 192-бабының   
1-тармақшасына сәйкес Қазақстан Республикасы Үкіметі бекітетін қызмет түрлерінің тізбесінде бекітілгендерге сәйкес келмейтін қызмет түрлерін жарғылық құжаттардан алып тастау жолымен әлеуметтік-кәсіпкерлік корпорациялардың қызмет түрлерінің сәйкестендірілуін қамтамасыз етуге міндетті.

**Қазақстан Республикасының**

**Президенті**